open-index/open-wikipedia-markdown huggingface dataset:
Operaatio Lähde

**Operaatio Lähde** () oli Britannian laivaston hyökkäyssarja Norjan Alattionvuonon sivu-uomiin Kaavuonoon ja Lankivuonoon sijoitettujen Saksan laivaston taistelulaiva ''Tirpitzin'', taisteluristeilijä ''Scharnhorstin'' ja raskaan risteilijä ''Lützowin'' lamauttamiseksi X-luokan pienoissukellusveneiden avulla. Operaatio Lähde toteutettiin syyskuussa 1943. Operaation tuloksena *Tirpitziä* vahingoitettiin niin paljon, ettei se enää aktiivisesti osallistunut sotatoimiin.

## X-luokan alukset
X-alukset olivat 15,6 metriä (51,3 jalkaa) pitkiä ja 1,77 m (5,8 jalkaa) leveitä. Niiden maksimikorkeus oli 1,8 metriä (5,9 jalkaa). Alusten pääkoneena oli 42-hevosvoimainen, Lontoon kaksikerrosbusseissa käytetty Gardner-dieselmoottori. Sukelluksissa ajoon käytettiin 30 hevosvoiman Keith Gardner Electric Motor -sähkömoottoria. Alusten maksiminopeus pinta-ajossa oli 6,5 solmua ja sukelluksissa 5,5 solmua. X-aluksen toimintasäde oli 1&nbsp;860 merimailia. 

Hyökkäystä varten aluksissa oli nelihenkinen miehistö: päällikkö, sukeltaja, kone- ja ruorimies sekä muun muassa aluksen syvyytyksestä ja tasapainosta huolehtiva ensimmäinen luutnantti. Kuljetusmiehistöön ei kuulunut sukeltajaa.

Prototyypit valmistettiin yksityisellä Varley Marine Ltd:n telakalla, yrityksen omistajan Cromwell Varleyn, entisen merivoimien komentajakapteenin, johdolla. Ensimmäinen X-alus, prototyyppi X-3 laskettiin vesille 19. maaliskuuta 1942 ja se saatiin viimeistellyksi toukokuussa.Operaatio Lähteeseen tarkoitetut kuusi tuotantosarjan alusta (tunnuksiltaan X-5:stä X-10:een) rakennettiin Vickers-Armstrongin telakalla syyskuun 1942 ja tammikuun 1943 välisenä aikana. Kunkin X-aluksen aseistuksena oli kaksi rungon ulkopuolisiin ripustimiin kiinnitettyä ja sisäpuolelta mekaanisesti irrotettavaa n. 2 tonnin ”kylkipanosta”, joissa oli aikasytytin ja räjähteenä amatoli.

## Valmistelut ja koulutus
Miehistöt valittiin vapaaehtoisista, ja heille annettiin tehtävän mukainen erikoiskoulutus muun muassa HMNB Portsmouthissa ja Skotlannin Port Bannatynessä. Samalla testattiin muun muassa hinausjärjestely ja siinä tarvittavat välineet. Sukeltajat koulutettiin muun muassa leikkaamaan aluksille läpimenotiet sukellusveneverkkoihin vedenpaineella toimivilla leikkauslaitteilla. Koulutus käsitti myös erityistä totuttelua oleskeluun pienoissukellusveneen ahtaissa tiloissa.

## Kuljetusmatka ja hyökkäys
X-alukset lähtivät täysikokoisten sukellusveneiden hinaamina Loch Cairbawnista Skotlannista 11. syyskuuta 1943.

Tietoja kohteena olevien alusten sijainnista ja toiminnasta hankittiin asiamiestiedustelulla (mm. Torstein Raaby) sekä ilmakuvauksilla. Kohteiden sijainti 15. syyskuuta ratkaisi, että valittiin suunnitelma, jossa X-5, X-6 ja X-7 hyökkäisivät *Tirpitziä*, X-8 ja X-9 *Scharnhorstia* sekä X-10 *Lützowia* vastaan. 

## Tulokset
Hyökkäykset *Scharnhorstia* ja *Lützowia* vastaan eivät eri syistä onnistuneet. *Tirpitzin* alla panokset laukesivat kello 8.12 kahtena räjähdyksenä. Alukseen tuli vuotoja, se menetti suurimman osan käyttövoimaansa ja sai vakavia vaurioita muun muassa runkoonsa, potkuriinsa ja eri järjestelmiin.

## Lähteet
* 
* 

### Viitteet
Persaios

**Persaios** (, ; 306–243 eaa.) oli antiikin kreikkalainen stoalainen filosofi. Hän oli Demetrioksen poika ja kotoisin Kitionista Kyprokselta.

## Elämä

Persaios oli Zenon Kitionilaisen ystävä ja oppilas ja asui tämän kanssa samassa talossa. Myöhempien lähteiden mukaan hän olisi ollut Zenonin palvelijoita, jonka kuningas Antigonos II oli lähettänyt tämän luokse auttamaan kirjoitustyössä. Kertomuksen lähteenä vaikuttaa kuitenkin olevan Bionin Persaioksesta tekemä sarkastinen huomautus – nähtyään Persaioksen patsaan, jossa luki ”Persaios, Zenonin oppilas” (*Persaion Zenonos kitiea*), hän hymähti, että siinä olisi tullut lukea ”Persaios, Zenonin palvelija” (*Persaion Zenonos oikitiea*).

Tiedetään, että Antigonos II kutsui Zenonin hoviinsa Pellaan noin vuonna 276 eaa. Zenon kieltäytyi ikänsä vuoksi ja lähetti sen sijaan oppilaansa Persaioksen ja Filonides Thebesläisen. Persaioksesta tuli merkittävä henkilö Makedonian hovissa. Sen jälkeen kun Antigonos valtasi Korintin noin vuonna 244 eaa., Persaios nimettiin kaupungin arkontiksi. Hän kuoli vuonna 243 eaa. puolustaessaan kaupunkia Aratos Sikyonlaisen hyökkäystä vastaan.

## Teokset

Persaioksen kirjoituksista on säilynyt vain katkelmia. Diogenes Laertioksen mukaan hän kirjoitti seuraavat teokset:

* *Kuninkuudesta* ()
* *Spartan valtiomuoto* ()
* *Avioliitosta* ()
* *Jumalanpilkasta* ()
* *Thyestes* ()
* *Rakkauksista* ()
* *Kehotuksia* ()
* *Pohdiskeluja* ()
* *Juttuja* ()
* *Muistelmia* ()
* *Vastine [[Platon]]in [[Lait (Platon)|Lakeihin]]* ()

Persaioksen filosofisista opeista Cicero mainitsee, että Persaios olisi sanonut, että ihmiset olivat tehneet monia hyödyllisiä ihmiskuntaa auttavia löytöjä, joita pidettiin jumalina, ja jumalien nimiä oli myös annettu hyödyllisille aineellisille kappaleille. Näin niitä ei voinut pitää jumalien luomuksina vaan itsessään jumalallisina.

## Lähteet

## Aiheesta muualla

* Persaeus
Geir Moen

**Geir Moen** (s. 26. kesäkuuta 1969 Moss, Norja) on norjalainen pikajuoksija, 200&nbsp;metrin Euroopan mestari.

Moen esiintyi aikuisten arvokilpailuissa ensimmäisen kerran sisäratojen EM-kilpailuissa Haagissa 1989, jolloin hän putosi jatkosta alkuerissä sekä 60 että 200&nbsp;metrillä. Splitin EM-kilpailuissa 1990 hän putosi 100&nbsp;metrillä alkuerissä, mutta selviytyi 200&nbsp;metrillä välieriin. Pikaviestin Norja keskeytti alkuerissä. Stuttgartin MM-kilpailuissa 1993 Moen eteni puolella ratakierroksella toisiin alkueriin. Pariisin EM-hallikisoissa 1994 hän selviytyi 200&nbsp;metrillä välieriin.

Moen nousi pikajuoksun huipulle Helsingin EM-kilpailuissa 1994. Hän sijoittui 100&nbsp;metrillä toiseksi ajalla 10,20 jääden kultaa voittaneesta Linford Christiestä kuuden sadasosasekunnin päähän. 200&nbsp;metrillä hän voitti Euroopan mestaruuden ajalla 20,30 – hopeamitalisti Vladislav Dologodin sai ajan 20,47. Pikaviestissä Norja jäi alkueriin. Maailmancupissa Lontoossa hän oli 200&nbsp;metrillä kolmas ajalla 20,72.

Moen voitti sisäratojen maailmanmestaruuden 200&nbsp;metrillä Barcelonassa 1995 ajalla 20,58; hopeamitalisti Troy Douglas sai ajan 20,94. Saman vuoden Göteborgin MM-kilpailuissa hän sijoittui 200&nbsp;metrillä kuudenneksi ajalla 20,51. Atlantan olympialaisissa 1996 Moen jäi 200&nbsp;metrin välierässään kahdeksanneksi. Vuonna 1997 hän selviytyi niin sisä- kuin ulkoratojenkin MM-kilpailuissa 200&nbsp;metrillä alkuerästään jatkoon, mutta ei kummassakaan tapauksessa osallistunut seuraavalle kierrokselle. 

Moen sijoittui Budapestin EM-kilpailuissa 1998 neljänneksi 200&nbsp;metrillä sen jälkeen, kun hänen edelleen sijoittunut Troy Douglas hylättiin. Moen jäi ajallaan 20,78 kuuden sadasosasekunnin päähän pronssimitalista. Puolta lyhyemmällä matkalla hän eteni välieriin, pikaviestissä Norja jäi alkueriin. Sydneyn olympialaisissa 2000 Moen putosi 200&nbsp;metrillä toisissa alkuerissä. Viimeisissä arvokisoissaan, Münchenin EM-kilpailuissa 2002, hän eteni 100&nbsp;metrillä toisiin alkueriin ja tuplamatkalla välieriin.

Moen voitti Norjan mestaruuden 100&nbsp;metrillä vuosina 1989, 1993–1999 ja 2002 sekä 200&nbsp;metrillä 1988, 1991, 1993, 1995–1999 ja 2002.

## Henkilökohtaiset ennätykset
;Ulkoradat:
:100 metriä – 10,08 (1996)
:200 metriä – 20,17 (1996)
:300 metriä – 33,81 (2002)
;Sisäradat:
:200 metriä – 20,47 (1997)

## Lähteet
*
*Saavutukset www.friidrett.no -sivustolla 

### Viitteet
Lisää verta historiaan

**Lisää verta historiaan** on punkyhtye Kohu-63:n esikoisalbumi. Se julkaistiin lokakuu 1982 levymerkillä Poko Records.

## Kappaleet
;A-puoli
# 
# 
# 
# 
# 
# 
# 
# 

;B-puoli
# 
# 
# 
# 
# 
# 
# 
# 

## Kokoonpano
* Lättä – laulu
* Simo – kitara
* Kulppi – basso
* Futu – rummut

## Lähteet
* Finnmusic.fi
Rajaton Sings Queen with Lahti Symphony Orchestra

__NOTOC__
**Rajaton sings Queen with Lahti Symphony Orchestra** on Rajattoman ja Sinfonia Lahden yhteistuotantona tehty levy, jolle on koottu brittiläisen Queen-yhtyeen tunnetuimpia kappaleita sovitettuna suurelle sinfoniaorkesterille. Levyn ilmestyttyä syksyllä 2008 se myi kultaa kahdessa viikossa. Levy myi platinaa 2010 huhtikuussa.

## Levyn taustaa
Sinfonia Lahti ja Rajaton toteuttivat syksyllä 2006 kolmen Queen-konsertin sarjan. Ne osoittautuivat erittäin suosituiksi, ja konsertteja onkin Lahdessa syksyyn 2008 mennessä järjestetty kaikkiaan 9 .  

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* Lauluyhtye Rajattoman sivut
Kirjayhtymä

**Kirjayhtymä Oy** oli suomalainen kirjankustannusyhtiö. Se perustettiin 25. heinäkuuta 1958, ja sen kotipaikka oli Helsinki. Yhtiön toiminta lakkasi 31. joulukuuta 1999, jolloin se sulautui Kustannusyhtiö Tammeen.

## Kirjailijat
Kirjayhtymän kirjailijoita olivat kirjailijoiden lisäksi monet tunnetut taiteilijat, kuten Juice Leskinen.

## Henkilökuntaa
* Keijo Immonen 1958–1989, kirjallinen johtaja vuodesta 1960, varatoimitusjohtaja 1971–1989
* Anna-Kristiina Kervinen
* Satu Koskimies 1973–1993
* Tuula Kousa
* Heikki Rönnqvist 1972–1996, toimitusjohtaja 1990–1996

## Lähteet
* Tuula Kousan nimitysuutinen Markkinointi&Mainonta 

### Viitteet
Standarditila

**Standarditila** on termodynamiikassa vertailukohta, jota käytetään aineen ominaisuuksien laskemiseen eri olosuhteissa. Aineen standarditilaa valittaessa voidaan käyttää vapaavalintaisia arvoja, mutta IUPAC (International Union of Pure and Applied Chemistry) suosittelee käyttämään tiettyjä standarditiloja yleisessä käytössä. Paineena käytetään yleensä 105 Pa. Lämpötila ei varsinaisesti ole osa standarditilan määritelmää, mutta useimmiten standarditilan arvoja taulukoitaessa käytetään tiettyjä lämpötiloja. Yleisin käytetty lämpötila on 298.15&nbsp;K (25.00&nbsp;°C) ja joissain tapauksissa käytetään myös 273.15&nbsp;K (0.00&nbsp;°C). Standarditila on sellainen systeemin tila, jossa systeemin kokonaisenergia on alin mahdollinen kyseisissä olosuhteissa.  

Vaikka standarditilalle käytetään usein samanlaisia arvoja kuin kaasujen NTP-tiloille, näitä ei kuitenkaan tule sekoittaa keskenään.

## Standarditilat eri olomuodoille
Kaasuilla: Hypoteettinen tila, jossa on puhdasta kaasua, joka käyttäytyy kuten ideaalikaasu normaalissa paineessa (105 Pa). Ei pidä sekoittaa kaasun NTP -olosuhteisiin.

Nesteet ja kiinteät aineet: Puhdas aine sen vakaimmassa tilassa normaalissa paineessa ja tarkasteltavassa lämpötilassa T (usein 298,15&nbsp;K eli 25&nbsp;°C).

Aineelle liuoksessa: Liuenneelle aineelle standarditila on se tila, joka sillä olisi konsentraatiossa 1 mol/dm3 ja aineen molaalisuudessa 1 mol/kg. 

### Esimerkkejä aineiden olomuodoista standarditilassa

Poikkeuksena fosfori, jonka standarditila on määritelty valkoiseksi fosforiksi, vaikka musta ja punainen fosfori ovat valkoista fosforia vakaammassa tilassa.

## Sovellukset
Taulukkoarvot aineille ilmoitetaan standarditilassa, joka helpottaa esimerkiksi entalpian muutoksien (ΔHo) laskemista. Kun aineen arvot on taulukoitu standarditilassa on mahdollista vertailla reaktioita tietyissä olosuhteissa entalpian muutoksien avulla.

## Lähteet
Banjo-Kazooie: Nuts & Bolts

**Banjo-Kazooie: Nuts & Bolts** on Raren kehittämä tasohyppelypeli. Pelin on julkaissut Microsoft Game Studios Xbox 360 -konsolille Yhdysvalloissa 11. marraskuuta, Euroopassa 14. marraskuuta ja Australiassa 20. marraskuuta 2008. Peli on *[[Banjo-Kazooie (pelisarja)|Banjo-Kazooie]]*-pelisarjan viides osa ja juonellisesti jatkoa *[[Banjo-Tooie]]lle*. *Nuts & Bolts* on Xbox 360:n yksinoikeuspelinä sarjan ensimmäinen osa, jota ei ole julkaistu Nintendon konsolille.

Pelin julkaisusta uutisoitiin ensimmäistä kertaa vuonna 2006 Microsoftin järjestämässä X06-tapahtumassa.

Pelin juoni keskittyy sarjan aiempien osien tavoin päähenkilö Banjon ja Gruntilda-noidan väliseen kilpailuun. Aiemmista osista poiketen *Nuts & Bolts* ei kuitenkaan ole pelkkää tasohyppelyä, vaan ajoneuvoilla on suuri rooli pelissä. Pelaaja voi itse rakentaa erilaisia kulkuvälineitä.

## Lähteet

## Aiheesta muualla
* 
* Pelin virallinen sivusto  
* ''Nuts & Bolts'' Banjo-Kazooie -wikissä
Bauchi

**Bauchi** on Nigerian osavaltion Bauchin pääkaupunki. Vuonna 2016 siellä oli noin 415&nbsp;000 asukasta. Kaupunki sijaitsee Port Harcourtista Maiduguriin kulkevan rautatielinjan varrella.

Maan itsenäisyyden ensimmäinen pääministeri Abubakar Tafawa Balewa on haudattu mausoleumiin Bauchiin, ja hänen mukaansa on nimetty myös kaupungin yliopisto. Nigerian suurin suojelualue, Yankarin luonnonsuojelualue, sijaitsee noin sata kilometriä kaupungista. Mausoleumin ja kansallispuiston lisäksi kaupungin nähtävyyksiä ovat vanha moskeija ja emiirin palatsi.
  
## Lähteet

## Aiheesta muualla
Kaarlo Mikkonen

**Kaarlo Kalle Veikko Mikkonen** (25. heinäkuuta 1920 Kajaani – 26. heinäkuuta 2001 Kajaani) oli suomalainen kuvanveistäjä. Hän kävi Suomen Taideakatemian koulua vuosina 1946–1949.

Mikkosen julkisia teoksia ovat Oulussa vuonna 1987 paljastettu *[[Toripolliisi]]*-patsas ja Kajaanin kaupunginteatterin vieressä seisova *Uusi Aika*, joka kuvaa sota-ajan naisia. Molemmat veistokset on tehty pronssista.

Kaarlo Mikkonen oli kuvanveistäjä Raili Mikkosen ensimmäinen puoliso.

## Lähteet
Luettelo mittalaitteista ja antureista

**Luettelo mittauslaitteista ja antureista**

Seuraavaan luetteloon on kerätty eri suureiden mittaamiseen käytettyjä mittauslaitteita ja antureita.

Mittauslaite (mittausväline) on laite, jolla mittauksen tulokset kiinnostavista suureista saadaan esille. Anturi on tekninen elin, joka ilmaisee mitattavan suureen sähköisessä muodossa niin, että esim. automaatiojärjestelmä voi reagoida tilanteeseen kyseisen tiedon perusteella.

## Lähteet
Nakhla

**Nakhla** on egyptiläisen Nakhla Tobaccon tupakkamerkki. Nimellä markkinoidaan kymmeniä eri makutupakkalaatuja hookassa poltettavaksi.

## Aiheesta muualla

* Nakhla Tobaccon kotisivut
Calabar

**Calabar** on Cross Riverin osavaltion pääkaupunki Nigerian eteläosassa. Vuonna 2016 siellä oli noin 475&nbsp;000 asukasta. 

Calabarissa on luonnonsatama, jonka eurooppalaiset merenkulkijat tunsivat jo 1400-luvulla. Nykyisin siellä sijaitsee Nigerian itäisen laivaston päämaja.

Kaupungin yliopisto aloitti toimintansa vuonna 1976. Sen humanistisen tiedekunnan pohjana oli kaupungissa aikaisemmin toiminut Nigerian yliopiston yksikkö, mutta yliopiston itsenäistyessä siihen liitettiin luonnontieteen ja sosiaalitieteiden tiedekunnat.

## Lähteet

## Aiheesta muualla
1. divisioona

**1. divisioona** voi tarkoittaa:

## Armeija
### Suomi
* Suomen 1. divisioona (1918–1939), suomalainen ennen talvisotaa toiminut yhtymä.
* 1. divisioona (talvisota), suomalainen talvisodan aikainen yhtymä.
* 1. divisioona (jatkosota), suomalainen jatkosodan aikainen yhtymä.
* Suomen 1. divisioona (1944–1966), suomalainen jatkosodan jälkeen toiminut yhtymä (osa alueorganisaatiota).

### Yhdistynyt kuningaskunta
* Brittiläinen 1. rakuunadivisioona, Brittiläinen ensimmäisen maailmansodan aikainen yhtymä.
* Brittiläinen 1. laskuvarjodivisioona, Brittiläinen toisen maailmansodan aikainen sotilasyksikkö.
* Brittiläinen 1. panssaridivisioona, Brittiläinen toisen maailmansodan aikainen ja edelleen palveluksessa oleva yhtymä
* Brittiläinen 1. ratsuväkidivisioona, Brittiläinen kummassakin maailmansodassa palvellut yhtymä.
* Brittiläinen 1. jalkaväkidivisioona, Brittiläinen kummassakin maailmansodassa palvellut yhtymä.
* Brittiläinen 1. ilmatorjuntadivisioona, Brittiläinen toisen maailmansodan aikainen sotilasyksikkö.
* Brittiläinen 1. Afrikan divisioona, Brittiläinen toisen maailmansodan aikainen sotilasyksikkö.

### Saksa
* Saksan 1. jalkaväkidivisioona, Saksan armeijan toisen maailmansodan aikainen divisioona.  
* Saksan 1. kevyt divisioona,  Saksan armeijan toisen maailmansodan aikainen panssaridivisioona, josta muodostettiin Saksan 6. panssaridivisioona.
* Saksan 1. laskuvarjojääkäridivisioona, Saksan armeijan toisen maailmansodan aikainen divisioona.
* Saksan 1. panssaridivisioona, Saksan armeijan toisen maailmansodan aikainen divisioona.
* Saksan 1. vuoristodivisioona

### Yhdysvallat
* Yhdysvaltain 1. jalkaväkidivisioona, Yhdysvaltain armeijan vanhin divisioona.
* Yhdysvaltain 1. panssaridivisioona, Yhdysvaltain maavoimien vanhin panssaridivisioona.

### Ranska
*Ranskan 1. jalkaväkidivisioona
*Ranskan 1. kevyt mekanisoitu divisioona 1931-1940
*Ranskan 1. panssaridivisioona (1940) 1940
*Ranskan 1. panssaridivisioona 1943-1999

## Urheilu

### Jalkapallo
* Argentiinan 1. divisioona, Argentiinan jalkapallon korkein sarjataso.
* Chilen 1. divisioona, Chilen korkein jalkapallon sarjataso.
* Englannin 1. divisioona, Englannin jalkapalloilun korkeimman sarjataso.
* Uruguayn 1. divisioona, Uruguayn jalkapallon pääsarja.
* Venäjän jalkapallon 1. divisioona, Venäjän jalkapallon toiseksi korkein sarjataso.

### Jääkiekko
* Jääkiekon 1. divisioonan maailmanmestaruuskilpailut

## Katso myös
* I-divisioona
Paisley

**Paisley** () on Länsi-Skotlannissa Renfrewshiren hallintoalueella sijaitseva kaupunki. Paisley on hallintoalueen pääkaupunki, ja sen asukasluku vuonna 2001 oli 74&nbsp;170. Paisley on osa suur-Glasgow'n aluetta, ja sen etäisyys Glasgow'n keskustaan on noin 11 kilometriä.
Paisleyn alueen ensimmäinen asutus keskittyi kirkon ympärille, lähelle White Cart Waterin ylittävää kahlaamopaikkaa. Kirkon perusti kelttiläinen munkki Pyhä Mirin, joka tuli silloiseen Strathclyden kuningaskuntaan Bangorista Pohjois-Irlannista 500-luvun lopulla. Pyhä Mirin on Paisleyn suojeluspyhimys, joka on antanut nimen Pyhän Mirinin kappelille ja Paisleyn jalkapalloseuralle, St Mirren FC:lle.

Paisleyssä on ollut merkittävää tekstiiliteollisuutta, ja 1800-luvun lopulla sitä sanottiin yhdeksi Skotlannin savuisimmista kaupungeista.

## Lähteet

## Aiheesta muualla
Gboko

**Gboko** on Benuen osavaltion toiseksi suurin kaupunki Nigerian eteläosassa. Vuonna 2000 siellä oli noin 152&nbsp;000 asukasta. Suurin osa alueen asukkaista on tivejä.

Kaupungissa on tivien johtajan Tor Tivin palatsi, sekä huomattava sementtitehdas. Siellä toimiva Mkarin yliopisto on kristillismielinen oppilaitos.  

## Lähteet
Tamara Bykova

**Tamara Bykova** (s. 21. joulukuuta 1958 Azov) on olympiamitalille ja maailmanmestariksi yltänyt neuvostoliittolainen korkeushyppääjä.

Äitinsä puolelta kreikkalaistaustainen, 179-senttinen Tamara Bykova sijoittui yhdeksänneksi Moskovan 1980 olympialaisten korkeushypyssä. Kaksi vuotta myöhemmin Ateenan EM-kilpailuissa hän saavutti hopeaa. Talvella 1983 hän voitti sisäratojen Euroopan mestaruuden hyppäämällä hallimaailmanennätykseksi 203&nbsp;cm, joka oli ulkoratojenkin ME-tulosta parempi. Samana kesänä Helsingin MM-kilpailuissa hän ylitti 201&nbsp;cm, jolla voitti lajin ensimmäisen maailmanmestaruuden. Los Angelesin 1984 olympialaiset jäivät häneltä väliin olympiaboikotin vuoksi. Vuonna 1984 Bykova ylitti ennätyksekseen jääneen tuloksen 205&nbsp;cm, joka oli maailmanennätys vajaan kuukauden ajan.

Muutaman vuoden tauon jälkeen Bykova palasi vuonna 1987 arvokisamitaleille. Sisäratojen EM-kilpailuissa hän saavutti hopeaa Stefka Kostadinovan takana. Saman vuoden syksyllä hän ylitti Rooman MM-kilpailuissa 204&nbsp;cm, mikä riitti hopeaan, kun Kostadinova teki uuden maailmanennätyksen 209&nbsp;cm. Soulin 1988 olympialaisissa Bykova saavutti pronssia tuloksella 199&nbsp;cm. Sisäratojen MM-kilpailuissa hän saavutti hopeaa vuosina 1989 ja 1991. Vielä Tokion MM-kilpailuissa 1991 hän sijoittui seitsemänneksi.

Tamara Bykova sai kolmen kuukauden kilpailukiellon jäätyään kiinni vuoden 1990 Hyvän tahdon kisoissa efedriinin käytöstä. 

## Parhaat tulokset vuosittain 1974–1984

* 1974: 150&nbsp;cm
* 1975: 172&nbsp;cm
* 1976: 170&nbsp;cm
* 1977: 170&nbsp;cm
* 1978: 185&nbsp;cm
* 1979: 188&nbsp;cm
* 1980: 197&nbsp;cm
* 1981: 196&nbsp;cm
* 1982: 198&nbsp;cm
* 1983: 204&nbsp;cm (ME)
* 1984: 205&nbsp;cm (ME)

## Lähteet

* 
* 
* 
* 
*
Karhuvuori (Lappeenranta)

**Karhuvuori** on Lappeenrannan kaupunginosa, joka sijaitsee noin 5 kilometriä keskustasta etelään. Asuinalue on pääsääntöisesti omakotitaloaluetta. Karhuvuoren pohjoispuolelta kulkeva valtatie 6 erottaa Karhuvuoren selkeästi omaksi alueekseen. Karhuvuoressa on erittäin hyvät ulkoilumahdollisuudet. Alueelta löytyy pururata, leikkipuisto ja esim. jalkapallon peluuseen hiekkakenttä. Alue on sopivan matkan päästä kaupungista, lähes kaikki tarpeellinen on lähellä ilman suuria liikenneruuhkia. Karhuvuoren ympäristö on kehittyvää kaupunkialuetta, sillä lähialueita on kaavoitettu uutta asutusta ja yritystoimintaa varten. Karhuvuori on hyvä lomakohde ja noin 3 kilometrin myllysaaren päin sijaitsee mahtava perhepuisto ja uimaranta  eli Myllysaaren perhepuisto

## Aiheesta muualla
*Karhuvuoren kaupunginosa, Lappeenranta 
*Ilmakuva Karhuvuoresta
*Asukasyhdistys
Koskimies

**Koskimies** on usean suomalaisen henkilön sukunimi. Nimi on suomennettu ruotsinkielisestä Forsman-sukunimestä ja merkittävä määrä Koskimiehiä kuuluu samaan sukuun.

* Aarno Rafael Koskimies (ent. *Forsman*, 1882–1971), suomentaja ja lyseon lehtori, suomentaja Kaarlo Koskimiehen poika
* Airi Koskimies (o.s. *Heikinheimo*, synt. *Heikel*, 1903–1985), voimistelunopettaja ja näytelmäkirjailija, Rafael Koskimiehen puoliso
* Akseli Koskimies (vuoteen 1906 *Forsman*, 1869–1943), lääkintöhallituksen pääjohtaja, professorin arvonimi
* Aukusti Valdemar Koskimies (vuoteen 1906 *Forsman*, 1856–1929), koulumies, suomen kielen ja kirjallisuuden tutkija ja runoilija, professorin arvonimi, Ilta Koskimiehen puoliso
* Eero Koskimies (vuoteen 1909 *Forsman*, 1897–1959), viulutaiteilija, sovittaja, suomentaja Kaarlo Koskimiehen poika
* Eevertti Kustaa Koskimies (vuoteen 1906 *Forsman*, 1865–1938), herännäispappi, Aukusti Valdemar Koskimiehen veli
* Eino Koskimies (vuoteen 1931 *Forsman*, 1892–1975), jääkärieversti
* Elias Koskimies (s. 1974), ohjaaja
* Elina Koskimies (s. 1996), koripalloilija
* Heikki Koskimies (1944–2024), jääkiekkoilija
* Helmi Koskimies (vuoteen 1907 *Forsman*, 1869–1947), Tampereen talouskoulun johtaja
* Hildur Koskimies (vuoteen 1907 *Forsman*, 1861–1960), koulunopettaja ja suomentaja
* Iivari Koskimies (vuoteen 1906 *Forsman*, 1873–1929), musiikkipedagogi ja -kriitikko, kuoron- ja orkesterinjohtaja, Aukusti Valdemar Koskimiehen veli
* Ilta Koskimies (o.s. *Bergroth*, salanimi *Elina Vuorenala*, 1879–1958), runoilija ja suomentaja
* Impi Koskimies (vuoteen 1935 *Forsman*, 1877–1954), opettaja ja rehtori
* Irma Koskimies (myöh. *Koskimies-Apiola*, 1911–2002), kirjailija ja kääntäjä
* Juho Koskimies (vuoteen 1906 *Forsman*, 1859–1936), piispa, kirkkohistorioitsija ja valtiopäivämies, Aukusti Valdemar Koskimiehen veli
* Kaarlo Koskimies (vuoteen 1906 *Forsman*, 1851–1918), opettaja, suomentaja
* Kaarlo Koskimies (vuoteen 1906 *Forsman*, 1881–1951), kanslianeuvos, itsenäisyyden valmistelija
* Martti Koskimies (vuoteen 1918 *Forsman*, 1899–1970), poliisiylijohtaja
* Mikael Koskimies (s. 2000), jääkiekkoilija
* Mikko Koskimies (1967–2024), ekonomi ja toimitusjohtaja
* Pentti Koskimies (1922–1990), pianisti, Eero Koskimiehen poika
* Pertti Koskimies (s. 1956), biologi, lintukirjailija
* Pirkko Koskimies (o.s. *Mantere*, 1925–2011), lastenkirjailija, Pupu Tupuna -hahmon luoja
* Rafael Koskimies (vuoteen 1926 *Forsman*, 1898–1977), kirjallisuuden tutkija
* Satu Koskimies (1973–1993 *Marttila*, s. 1941), kirjailija ja kirjallisuustoimittaja, Eero Koskimiehen tytär
* Vilppu Koskimies (aik. *Filip Forsman*, kirjailijanimi *Vilppu Kaukonen*, 1868–1923), opettaja ja runoilija
* Yrjö Samuel Koskimies (1908–1996), arkistonhoitaja ja historiantutkija, Eevertti Kustaa Koskimiehen poika
Ramona Neubert

**Ramona Neubert** (o.s. **Göhler**, s. 26. heinäkuuta 1958 Pirna) on entinen itäsaksalainen seitsenottelija.

Neubert sijoittui Prahan EM-kilpailuissa 1978 viisiottelussa kuudenneksi sen jälkeen, kun kaksi paremmin sijoittunutta oli jäänyt kiinni dopingin käytöstä. Moskovan 1980 olympialaisissa hän sijoittui neljänneksi kolmen neuvostoliittolaisen jälkeen. Vuonna 1981 hän otteli Itä-Saksan ja Neuvostoliiton välisessä maaottelussa seitsenottelun maailmanennätyspisteet 6716 ja paransi vuotta myöhemmin maailmanennätykseksi 6772 pistettä. Ateenan EM-kilpailuissa 1982 hän voitti seitsenottelussa kultaa ennen maannaistaan Sabine Möbiusta. Vuonna 1983 hän teki maailmanennätykseksi 6935 pistettä ja voitti kultaa Helsingin MM-kilpailuissa tuloksella 6714, jolla hän voitti 52 pisteellä Sabine Paetzin (o.s. Möbius). Vuonna 1984 hän menetti maailmanennätyksensä Paetzille, ja Los Angelesin olympialaisetkin jäivät väliin olympiaboikotin vuoksi.

Neubertin ennätyspisteet vuoden 1980 jälkeen kilpailuohjelmasta pois jääneessä viisiottelussa olivat 4718. Pituushypyssä hän teki hyvän tuloksen 690&nbsp;cm ja myötatuulessa 700&nbsp;cm.

## Lähteet

*
Orimattilan kaupunginvaltuusto

**Orimattilan kaupunginvaltuusto** on Orimattilan ylin päättävä elin. Valtuustossa on 33 valtuutettua, ja sen puheenjohtajana toimii Riitta Lonka. Ensimmäisenä varapuheenjohtajana toimii Vesa Teräs ja toisena varapuheenjohtajana Ville Erola.

Vuoden 2025 vaaleissa äänestysprosentti oli 50,1&nbsp;%. Suurin puolue oli kokoomus (25,4&nbsp;%, 9 paikkaa). Muilta osin paikkoja kaupunginvaltuustoon saivat keskusta (22,2&nbsp;%, 7 paikkaa), perussuomalaiset (18,3&nbsp;%, 6 paikkaa), SDP (14,2&nbsp;%, 5 paikkaa), vihreät (10,7&nbsp;%, 3 paikkaa), kristillisdemokraatit (3,3&nbsp;%, 2 paikkaa) ja vasemmistoliitto (5,5&nbsp;%, 1 paikka).

## Vuoden 2025 kuntavaalit
13. huhtikuuta 2025 järjestetyissä kuntavaaleissa vaaliliitossa olivat Orimattilan Kokoomus ja Orimattilan Kristillisdemokraatit. Orimattilan Perussuomalaisten vaalilistalta valittujen määrä väheni kymmenestä kuuteen. Orimattilan Kokoomusken vaalilistalta valittujen määrä nousi seitsemästä yhdeksään. Orimattilan Keskustan seitsemän paikkaa säilyivät ennallaan. Orimattilan SDP:n paikkamäärä lisääntyi neljästä viiteen. Orimattilan Vihreiden paikkamäärä nousi kahdesta kolmeen. Orimattilan Kristillisdemokraatit saivat yhden toisen paikan lisää. Vasemmistoliitto sai yhden paikan ja nousi uutena ryhmänä valtuustoon. Liike Nyt ei asettanut ehdokkaita, ja se menetti molemmat kaksi paikkaa.

### Valitut

Lähde:

## Valtuustoryhmät
Orimattilan kaupunginvaltuustossa on seitsemän valtuustoryhmää.

### Orimattilan Keskusta

 

   

### Orimattilan Kokoomus

**Orimattilan Kokoomus** on Kokoomuksen Hämeen vaalipiirin piirijärjestön jäsen. Yhdistyksellä on alkavalla valtuustokaudella yhdeksän kaupunginvaltuutettua Orimattilan kaupunginvaltuustossa.

 

#### Valtuustoryhmä 1.8.2021–31.5.2025

  

#### Historia
Orimattilan Kansallisseran perustamisasiakirja allekirjoitettiin 20. lokakuuta 1919. Seuran perustivat proviisori Veikko Grotenfelt, kappalainen Antti Ilmari Hanhinen, isäntä Unto Pelkonen ja kotitalousopiston johtajatar Fanny Syrjänne.

#### Kansanedustajat
*Matti Hakala 1979–1983
*Kalle Jokinen 2009–2023

### Orimattilan Kristillisdemokraatit

### Orimattilan Perussuomalaiset

### Orimattilan SDP

### Orimattilan Vihreät

## Paikkajako vaaleittain

Vuoden 2017 vaaleissa Sitoutumaton Orimattila sai kaksi paikkaa.

Kuntavaaleissa voi jokaisella vaalilistalla olla 1,5 kertaa valtuuston valtuutettumäärä.

## Ehdokasasettelu
Vuoden 2025 kuntavaaleissa eniten ehdokkaita suhteessa toteutuneeseen valtuustovalintaan oli Orimattilan Vasemmistoliitolla: 7:1 ja vähiten Orimattilan Kristillisdemokraateilla: 3:2. Kaikkia vaalilistoja koskien oli ehdokkaita 96, mikä tekee vaalisuhteeksi 96/33 eli 2 30/33, noin 2,9. Keskimääräistä enemmän ehdokkaita oli Orimattilan Kokoomuksella, Orimattilan Keskustalla, Orimattilan Perussuomalaisilla ja Orimattilan Vasemmistoliitolla. Kahdeksannen vaaliliistan Vapauden liiton, suhdetta ei ole esitetty, koska se olisi ääretön. Yhden ehdokkaan vaalilistalta ei tultu valituksi.

## Lähteet
Pascal Gourville

**Pascal Gourville** (s. 12. tammikuuta 1975 Saint-Denis, Ranska) on ranskalais-mauritanialainen entinen jalkapalloilija. Hän edusti maajoukkuetasolla Mauritaniaa vuosina 2003−2008.

Gourville aloitti jalkapalloilun junioreissa aluksi maalivahtina, mutta siirtyi myöhemmin puolustajan rooliin päästyään suurempaan seuraan.

## Lähteet
* National Football Teams

## Aiheesta muualla
* Weltfussball 
* FIFA.com
Dick Biondi

**Dick Biondi** (1932 Endicott, New York – 26. kesäkuuta 2023) oli yhdysvaltalainen DJ.

Biondi aloitti uransa radiossa Corningissa, New Yorkissa, mutta joutui erotetuksi jo kolmen kuukauden jälkeen. Työskenneltyään lyhyen aikaa Los Angelissa, hän muutti Pennsylvaniaan, jossa hän radiotyön ohella järjesti muun muassa Jerry Lee Lewisin ja Elvis Presleyn konsertteja. 1958 Biondi siirtyi Buffaloon ja kahta vuotta myöhemmin Chicagoon WLS-AM:lle. WLS:n 50 kilowatin lähettimen ansiosta hänen ohjelmansa olivat kuultavissa 40 osavaltiossa ja osassa Kanadaa. Vuonna 1963 Biondi siirtyi Los Angelesiin ja vuotta myöhemmin Mutualille, jonka kautta hänen ohjelmansa pääsi syndikointiin. Hän palasi Chicagoon 1967, kunnes vuonna 1973 siirtyi eteläcarolinalaiselle WNMB-asemalle, jossa hän vietti seuraavan kymmenen vuotta. Vuonna 1984 Biondi palasi Chicagoon, jossa hän oli mukana perustamassa WJMK-asemaa.

Dick Biondi nimettiin Radio Hall of Fameen vuonna 1998.

## Lähteet
Krates Malloslainen

**Krates Malloslainen** (, ; 100-luku eaa.) oli antiikin kreikkalainen grammaatikko ja stoalaiseen koulukuntaan kuulunut filosofi. Hän oli kotoisin Malloksesta, Kilikiasta. Krates toimi Pergamonin kirjaston johtajana. Hänen pääteoksensa oli kriittinen ja eksegeettinen kommentaari Homeroksen teoksista. Hänet tunnetaan myös varhaisimman tunnetun karttapallon tekijänä.

## Elämä

Krates syntyi Malloksessa, Kilikiassa, ja kasvoi Tarsoksessa. Myöhemmin hän muutti Pergamoniin, jossa hän asui Eumenes II:n ja Attalos II:n suojeluksessa. Hän oli Pergamonin grmmatiikkakoulun perustaja, ja vaikuttaa toimineen jossakin välissä Pergamonin kirjaston johdossa.

Krates vieraili Roomassa joko Eumeneen lähettiläänä vuonna 168 eaa. tai Attaloksen lähettiläänä vuonna 159 eaa. Hän mursi jalkansa ja joutui pysymään kaupungissa jonkin aikaa. Tämän seurauksena hän piti kaupungissa luentoja, jotka saivat ensimmäisten joukossa roomalaiset kiinnostumaan kieliopin ja kirjallisuuskritiikin opinnoista.

## Teokset

Krates piti kielioppia kirjallisuuskritiikille alisteisena. Kritiikin tuli tutkia kaikkea kirjallisuutta; kielioppi sen sijaan koski lähinnä yksittäisten tekstikohtien merkityksen selventämistä, prosodiaa, painotuksia ja niin edelleen. Tästä opistaan Krates sai lisänimen *Kritikos*.

Kuten Aristarkhos Samothrakelainen, Krates kiinnitti suurimman huomion Homeroksen teoksiin. Tästä hän sai lisänimen *Homerikos*. Hän kirjoitti yhdeksän kirjaa käsittäneen kommentaarin *[[Ilias|Iliaaseen]]* ja *[[Odysseia]]an*. Tästä teoksesta on säilynyt joitakin katkelmia myöhempien skoliastien ja muiden kirjailijoiden kautta. Krates edusti allegorista eksegeesiä, ja katsoi, että Homeros pyrki esittämään tieteellisiä ja filosofisia totuuksia runomuodossa.

Homerosta käsitelleiden teosten lisäksi Krates kirjoitti kommentaareja Hesiodoksen *[[Jumalten synty]]yn* (*Theogonia*) sekä Euripideen ja Aristofaneen teoksiin; teoksen Attikan murteesta; sekä teoksia maantieteestä, luonnonhistoriasta ja maanviljelyksestä. Näistä kaikista on säilynyt vain katkelmia.

## Karttapallo

Strabonin mukaan Krates suunnitteli Maapalloa esittäneen karttapallon, joka on täten varhaisin tunnettu karttapallo. Strabonin mukaan tällaista palloa rakennettaessa sen halkaisijan kannattaa olla ainakin kymmenen jalkaa.

## Lähteet

## Aiheesta muualla
Bilal Sidibé

**Bilal Sidibé** (s. 31. joulukuuta 1978) on mauritanialainen jalkapalloilija, pelipaikaltaan puolustaja. Hän edustaa ranskalaista SJA Le Poiré-sur-Vieta. Sidibé on edustanut maajoukkuetasolla Mauritaniaa vuosina 2000–2008.

## Lähteet
* National Football Teams

## Aiheesta muualla
* Weltfussball 
* FIFA.com
Jane Curtin

**Jane Therese Curtin** (s. 6. syyskuuta 1947 Wellesley, Massachusetts) on Emmy- ja Golden Globe -palkittu yhdysvaltalainen näyttelijä. 

Curtin tunnetaan hänen monista televisiorooleistaan. Curtin oli yksi alkuperäisistä *[[Saturday Night Live]]n* näyttelijöistä. Hän oli sarjassa mukana vuosina 1975–1980. Vuosina 1984–1989 Curtin näytteli Allien nimiroolia televisiosarjassa *[[Kate & Allie]]*. Hänet tunnetaan roolistaan Mary Albrightina tilannekomediasta *[[Kolmas kivi auringosta]]*, jota esitettiin alun perin vuosina 1996–2001. Hän esiintyi myös Netflix-sarjassa *Virka-asunto*.

Curtin on esiintynyt muun muassa elokuvissa *[[Superkeikka]]* (1980), *[[Mätämunat]]* (1985), *[[Coneheads]]* (1993), *[[The Librarian – kohtalon keihäs]]* (2004), *[[The Librarian 2 – paluu kuningas Salomonin kaivoksille]]* (2006) ja *[[Kate Reddy - täydellä teholla yötä päivää]]* (2011).

Curtin on ollut vuodesta 1975 lähtien naimisissa Patrick Lynchin kanssa. Parilla on yksi lapsi.

## Aiheesta muualla

*
Dominique da Silva

**Dominique da Silva** (, s. 16. elokuuta 1989) on mauritanialainen jalkapalloilija, pelipaikaltaan hyökkääjä. Hän edustaa Egyptin pääsarjassa pelaavaa Al-Ahlia.

## Saavutukset
*Pohjois-Afrikan Cup-voittajien cup: 2009
*Tunisian cup: 2009

## Lähteet
* National Football Teams

## Aiheesta muualla
* Weltfussball 
* FIFA.com  
* Kawarji
Vasili Rudenkov

**Vasili Vasiljevitš Rudenkov** (; 3. toukokuuta 1931 Žlobin, Valko-Venäjän SNT – 2. marraskuuta 1982) oli neuvostoliittolainen moukarinheittäjä, olympiavoittaja Roomassa 1960.

Rudenkov ylitti 50 metrin rajan vasta vuonna 1955. Rooman olympialaisissa hän voitti kultamitalin tuloksella 67,10. Tämä jäi hänen ainoaksi kansainväliseksi suurmenestyksekseen kahden Neuvostoliitto - USA -maaottelun voiton lisäksi. Belgradin EM-kisoissa 1962 Rudenkov oli kuudes tuloksella 63,94. Rudenkovin ennätys oli 68,95.

## Lähteet
Karl Hein

**Karl Hein** (11. kesäkuuta 1908 Hampuri – 10. heinäkuuta 1982 Hampuri) oli saksalainen moukarinheittäjä, olympiavoittaja Berliinissä 1936. 

Heinin ennätys ennen olympiavuotta oli vaatimaton 47,31. Vuoden 1936 aikana hän kehittyi valtavasti valmentajansa Sepp Christmannin ohjauksessa. Olympiafinaalissa Hein oli ennen viimeistä kierrosta toisena maanmiehensä Erwin Blaskin jälkeen. Viimeisellä heitollaan Hein teki kultatuloksen 56,34.

Kaksi vuotta myöhemmin Hein rikkoi Pat Ryanin 25-vuotiaaksi ehtineen maailmanennätyksen tuloksella 58,24, mutta menetti sen vain kuusi päivää myöhemmin Blaskille. Saman vuoden EM-kultaa Pariisissa vei kuitenkin Hein omaksi ennätyksekseen jääneellä tuloksella 58,77.

Monien moukarinheittäjien tapaan Hein jatkoi uraansa vielä ikämiehenä heittäen 50-vuotiaana 55,90 ja 56-vuotiaana 50,26.

## Lähteet
Respect

**Respect** voi viitata:

*"Respect" (kappale), Otis Reddingin kirjoittama kappale, jonka tunnetuin versio on Aretha Franklinin single vuodelta 1967
*"Respect" (Hardfloorin albumi), vuoden 1994 saksalainen albumi
*"Respect" (Alliance Ethnikin kappale), vuoden 1995 single Alliance Ethnikilta
*''Respect'' (4th Avenue Jonesin albumi), vuoden 2000 albumi yhdysvaltalaiselta hip hop -yhtyeeltä 4th Avenue Jones
**"Respect" (4th Avenue Jonesin kappale), single samannimiseltä albumilta
*''Respect'' (Anquetten albumi), vuoden 1988 albumi räppäriltä Anquette
*''Respect'' (Robyn Hitchcockin albumi), vuoden 1993 albumi brittiläiseltä muusikolta  Robyn Hitchcock
*''Respect'' (Daniel Johnstonin albumi), vuoden 1985 albumi Daniel Johnston
*''Respect'' (Lisa M:n albumi), vuoden 2006 albumi puertoricolaiselta muusikolta Lisa M
*''Respect'' (Shaquille O'Nealin albumi), vuoden 1998 albumi Shaquille O'Nealilta
*''Respect'' (Sinnerin albumi), vuoden 1994 albumi saksalaiselta heavy metal -yhtyeeltä Sinner
*"Respect" (Joel Turnerin kappale), vuoden 2005 kappale australialaiselta hip hop -artistilta Joel Turner
* ''Respect'' (elokuva), Liesl Tommyn ohjaama elokuva vuodelta 2021
*Respect – The Unity Coalition, brittiläinen vasemmistopuolue

## Katso myös
*Respect Records, levy-yhtiö
Deutschland

**Deutschland** voi viitata seuraaviin asioihin:

*Saksa, maan nimi saksaksi
*”Deutschland”, Rammsteinin kappale albumilta *[[Rammstein (albumi)|Rammstein]]* (2019)

## Aluksen nimenä

* Deutschland, HAPAGin ensimmäinen purjealus vuodelta 1847
* Deutschland, valmistui alkujaan 1818 täystakilaiseksi nimellä Alfred, korjattiin 1848 fregatiksi ja toimi koululaivana
* Deutschland, höyrylaiva vuodelta 1866
* SMS Deutschland, keisarillisen laivasto panssarifregatti vuodelta 1876
* Deutschland, HAPAGin kaksipotkurinen höyrylaiva vuodelta 1900
* Deutschland-luokka, keisarillisen laivaston linjalaivaluokka
* SMS Deutschland, keisarillisen laivaston linjalaiva vuodelta 1904 
* Deutschland, sukellusvene, kauppa-alus vuodelta 1916
* SS Deutschland, Atlantin linjaliikenteeseen asetettu HAPAGin alus vuodelta 1923
* Koululaiva Deutschland, purjekoululaiva vuodelta 1927
* Deutschland-luokka, Saksan laivaston sota-alusluokka 
* Deutschland, taistelulaiva
* Deutschland, Saksan liittotasavallan koululaiva vuodelta 1960
* Esso Deutschland, ensimmäinen saksalainen supertankkeri
* Deutschland, risteilyalus vuodelta 1998.

## Sukunimenä
* Helmut Deutschland (1918–2007), pöytätenniksen pelaaja 
* Joachim Deutschland (s. 1980), muusikko.
Lützow

**Lützow** voi viitata seuraaviin:

*Lützow, paikkakunta Mecklenburgissa Saksassa
*Lützow, saksalainen taistelulaiva, alkuperäiseltä nimeltään *Deutschland*
*SMS Lützow, Saksan keisarillisen laivaston taisteluristeilijä ensimmäisessä maailmansodassa.
*Lützow, sukunimenä:
** Finn Lützow-Holm (1890–1950), norjalainen sotilaslentäjä ja kommodori
** Günther Lützow (1912–1945), saksalainen sotilaslentäjä.
Kehräsaari

**Kehräsaari** on Tampereella Ratinan suvannon rannalla, Laukontorin ja Koskikeskuksen välissä, Nalkalan kaupunginosassa sijaitseva kauppa- ja yrityskeskus. Kehräsaari on aikoinaan ollut saari, jolla on toiminut ensin neulatehdas ja sittemmin kehräämö.

## Historia
Tammerkosken alaputouksen alapuolella oli alun perin matala särkkä, joka muuttui täytemaan ja rakentamisen johdosta saareksi. Sitä kutsuttiin Renforsin neulatehtaan mukaan *Neulasaareksi*. Neulatehdas lopetti toimintansa vuonna 1863.

Henrik Liljeroos osti Neulasaaren 1871 ja perusti sen tehdasrakennuksiin kehruu- ja kutomatehtaansa. Liljeroos kuoli yllättäen, mutta tehdas jatkoi olemassaoloaan. Vuonna 1890 se nimettiin H. Liljeroosin Villankehruu- ja värjäystehtaaksi. Tuohon aikaan saarta alettiin nimittää *Kehräsaareksi* tai *Kehruusaareksi*.

Saari jäi lopulta kokonaan tehdasrakennusten alle ja sulautui niiden mukana mantereeseen. Liljeroos Oy lopetti toimintansa vuonna 1983, minkä jälkeen tilat muutettiin liikehuoneistoiksi.

Kehräsaaren vanhin osa on U-muotoinen punatiilirakennus, jonka kaupunginarkkitehti Lambert Pettersson suunnitteli vuonna 1897. Se oli läntiseltä sivulta yksikerroksinen ja itäiseltä, kosken puoleiselta sivulta kaksikerroksinen. Rakennuksen sisäpihaa käytettiin lastaukseen, ja pihan keskellä on savupiippu. Rakennus sisäpihoineen muodostaa nykyisinkin Kehräsaaren sydämen.

## Kehräsaari nykyään
Nykyisin Kehräsaaressa on muun muassa elokuvateatteri Niagara ja useita ravintoloita. Kehräsaaren vieressä toimii Takon kartonkitehdas.

Vuonna 1986 valmistunut kävelysilta yhdistää Kehräsaaren vastarannalla sijaitsevaan Vuolteentoriin ja kauppakeskus Koskikeskukseen.   

## Lähteet

* Mukala, Jorma: Metso, Voima, Tuulensuu - Tampereen arkkitehtuuria, Tampere-seura ry, Kirjapaino Hermes, Tampere 1999
* Niemelä, Jari: Tiilestä tehty Tampere – punatiilirakennuksia eilen, tänään ja huomenna, Tampere-seura 110.julkaisu, Kirjapaino Hermes Oy, Tampere 2006
* Tampereen kantakaupungin rakennuskulttuuri 1998, Tampereen kaupungin ympäristötoimi kaavoitusyksikkö julkaisuja 2/98, kirj. Leskinen, Marjatta & Jaakkola, Juha, Tammer-Paino Oy, Tampere 1998
* Tampereopas: Kehräsaari ja Laukontori 

### Viitteet

## Aiheesta muualla
*Panoraamakuvia Tampereen Kehräsaaresta – Virtuaalinen Tampereen kaupunkiopas: VirtualTampere.com
Anatoli Bondartšuk

**Anatoli Pavlovitš Bondartšuk** (, ) (31. toukokuuta 1940 Starokostjantyniv – joulukuu 2025) oli ukrainalainen Neuvostoliittoa edustanut moukarinheittäjä, olympiavoittaja Münchenissä 1972 ja sittemmin huippuvalmentaja.

Bondartšuk kehittyi heittäjänä hitaasti ja pääsi lähelle 70 metrin lukemia vasta yhdeksän vuoden harjoittelun jälkeen 1967. Ensimmäisiin arvokisoihinsa hän osallistui EM-Ateenassa 1969. Hän heitti neljännellä kierroksella uuden maailmanennätyksen 74,68 ja jätti edellisen vuoden olympiavoittaja Romuald Klimin hopealle. Myöhemmin samana vuonna hän paransi ennätyksen lukemiin 75,48 ylittäen ensimmäisenä 75 metrin rajan. Kaksi vuotta myöhemmin Helsingin EM-kisoissa Bondartšuk jäi pronssille heitettyään viimeisellään 71,40.

Münchenin olympialaisissa Bondartšuk, tuolloin 32-vuotias liikuntatieteiden tohtori, heitti ensimmäisellä kierroksella voittotuloksen 75,50. Sarja oli tasainen, kuudesta heitosta huonoinkin kantoi 71,70.

1974 EM-Roomassa Bondartšuk ei yllättäen selvinnyt karsinnasta. Montréalin olympialaisissa Bondartšukilla oli oman suorituksensa lisäksi jännitettävänä valmennettavansa, vasta 20-vuotiaan Juri Sedyhin suoritus. Oppipoika oli tällä kertaa mestaria parempi ja voitti kultaa uudella olympiaennätyksellä 77,52. Bondartšuk sai pronssia 75,48 kantaneella ensimmäisellä heitollaan. Väliin kiilasi Neuvostoliiton kolmoisvoiton varmistanut Aleksei Spiridonov. Kilpailun aikana sattui moukarinheitolle ei kovin harvinainen vaaratilanne, kun Bondartšukin viides heitto lipsahti pahasti sektorin ulkopuolelle ja oli osua takasuoralla verrytelleisiin 5&nbsp;000 metrin ensimmäisen alkuerän juoksijoihin. Lähinnä moukarin putoamispaikkaa oli Lasse Virén. Bondartšuk päästi valtavan varoitushuudon nähtyään moukarin lentosuunnan.

Bondartšukin ennätykseksi jäi 77,42.

Valmentajana Bondartšuk menestyi yhtä hyvin kuin urheilijanakin. Neuvostoliitossa hän valmensi vuoteen 1988 asti, jonka jälkeen muutti Portugaliin ja myöhemmin Kuwaitiin kunnes vuonna 2004 muutti Kanadaan. Kanadassa hänen valmennettaviaan ovat olleet muun muassa kuulantyönnön Kanadan ennätysmies ja olympiapronssimitalisti Dylan Armstrong sekä Kanadan moukarinheiton entiset ennätysnaiset Sultana Frizell ja Jennifer Joyce.

## Lähteet
Torri Higginson

**Torri Higginson** (s. 6. joulukuuta 1969, Burlington, Ontario, Kanada) on kanadalainen näyttelijä. Hän on näytellyt Elizabeth Weirin roolia elokuvassa *[[Stargate Atlantis]]*. Hän näyttelee myös teatterissa, muun muassa roolit Three Tall Women, Weldon Rising ja Picasso.

## Palkinnot
* 2005: Gemini-palkinto parhaasta naissuorituksesta elokuvassa The City.

## Ehdokkuudet
* 2005: Saturn-palkinto parhaasta naissivuosasta sarjassa Stargate Atlantis.

## Televisiosarjat

* *TekWar* (1994)
* *The City* (1999)
* *Stargate SG-1* (2004)
* *Stargate Atlantis* (2004)
* *Navy NCIS: Naval Criminal Investigative Service* (2007)
* *This Life* (2015)

## Elokuvat

## Lähteet
Venneri

**Venneri** voi tarkoittaa seuraavia nimiä:

* Verneri-nimen muunnelma.
* Vänern-järven vanhentunut suomenkielinen nimitys.
Panni

**Panni** () oli Ruotsissa ja Suomessa keskiajalla ja uuden ajan alkupuolella käytössä ollut tilavuusmitta, jota käytettiin viljan määrän mittaamiseen ennen tynnyrin tuloa käyttöön. Yksi panni vastasi puolta tynnyriä eli 20 Tukholman linnan maksukappaa. Tukholman panni oli 1500-luvulla 47 litraa.

Veronkantopanni oli Tukholman pannia suurempi vastaten 1 1/2 Tukholman pannia eli se oli 30 Tukholman linnankappaa. Veronkantomittana pannin koko kasvoi valtakunnan keskustasta syrjäalueille siirryttäessä. Pannin suuruus oli eri maakunnissa eri kokoinen. Vuonna 1638 annetun asetuksen mukaan yksi panni oli 1/2 tynnyriä eli 72 litraa, vuodesta 1665 lähtien yksi panni oli 73 1/4 litraa.

## Panninmaa

Panninmaa oli maatilan suuruutta kuvaava mittaluku, jota paikoin käytettiin verolukunakin. Varsinais-Suomessa yksi panninmaa tarkoitti sen suuruista peltoalaa, jonka kylvämiseen tarvittiin kahden pannin suuruinen viljamäärä, ja lisäksi sen kokoinen niitty, josta saatiin neljä kuormaa heiniä.

Maakaupoissa yksi panninmaa tarkoitti sellaista alaa peltoa, jonka puolikkaaseen ensimmäisenä vuonna kylvettiin kaksi pannia viljaa ja toisena vuonna toiseen puolikkaaseen kaksi pannia viljaa. Tähän aikaan oli käytössä vuoroviljely, jossa pelto lepäsi joka toisen vuoden. Veropanninmaa oli sen suuruinen pinta-ala, joka käsitti neljä panninalaa peltoa ja neljän heinäkuorman alan niittyä. Yhden savun koko oli 16 panninmaata. Savu vastasi yhtä vanhaa manttaalia ja Suomessa myöhemmin 1/4 manttaalia. Eri maakunnissa panninmaan koko oli erilainen eri aikoina. Myöhemmin yksi panni oli 1/2 tynnyrinalaa eli 2&nbsp;468 neliömetriä.

## Lähteet
Regimbald

**Regimbald** (k. 1039) oli Lorschin benediktiiniläisluostarin apotti ja Speyerin piispa vuodesta 1032. Hän oli aiemmin apottina Pyhien Ulrichin ja Afran luostarissa ja Ebersbergin luostarissa.
Hän on katolisten ja ortodoksien pyhimys, ja hänen muistopäivänsä on 13. lokakuuta.

## Lähteet
Juha Liukkonen

**Juha Liukkonen** (s. 1959) on suomalainen suunnistaja ja valmentaja. Hän toimii Delta-suunnistusseuran valmentajana ja lisäksi hän valmentaa muun muassa Jarkko Huovilaa. Hän on työskennellyt opettajana. 

Omalla suunnistusurallaan Liukkonen voitti Jukolan viestin vuonna 1987 Hiidenkiertäjien joukkueessa. Hän toimi valmentajana Deltan voittaessa Jukolan viestin vuonna 2008.

## Lähteet
Eigil Fuldalainen

**Eigil** (noin 750–822) oli Fuldan luostarin neljäs apotti. Hän oli ensimmäisen apotin Pyhän Sturmin veljenpoika ja elämäkertoja. Eigilin edeltäjä Ratgar syrjäytettiin, jolloin Eigilistä tuli apotti vuosiksi 817–822. Hänen seuraajansa Rabanus Maurus oli yksi hänen oppilaistaan.

## Fuldan apottien ketju ja Ratgarin syrjäytys
Eigilin aateliset vanhemmat lähettivät hänet opiskelemaan Fuldan luostariin, jota johti tuolloin vielä Pyhä Sturmi. Sturmin kuoltua vuonna 779 hänen seuraajakseen tuli Baugulf, jota seurasi ankara ja ristiriitainen apotti Ratgar. Ratgarin johtamistyyli aiheutti hajaannusta munkkien keskuudessa. Vuonna 811 munkit, mahdollisesti myös Eigil,vetosivat keisari Kaarle Suureen pyytäen Ratgarin erottamista. Vuonna 817 keisarin poika, Ludvig Hurskas, määräsi Ratgarin erottamisen ja lähetti edustajia uudistamaan luostarin kuria.

## Apottivuodet 818–822
Eigil valittiin apotiksi vuonna 818. Häntä kehuttiin erityisesti lempeydestä, oikeudenmukaisuudesta ja sovinnon hengestä. Hänen oppilaansa ja seuraajansa Rabanus Maurus ylisti häntä runoissaan, ja munkki Candidus kirjoitti hänen elämäkertansa. Eigilin aikana Fuldan luostarissa käynnistettiin useita rakennushankkeita. Vuonna 819 arkkipiispa Haistolf vihki käyttöön Pyhän Bonifatiuksen basilikan, johon Bonifatiuksen pyhäinjäännökset siirrettiin juhlallisesti. Bonafatius oli Fuldan luostarin perustaja (vuonna 742 tai 744) ja sen ensimmäinen apotti (vuosina 747–779).

## Kirjallinen työ: Sturmin elämäkerta
Eigil kirjoitti elämäkerran pyhästä Sturmista, joka oli Bonifatiuksen oppilas. Elämäkerta sisältää runsaasti silminnäkijätietoa ja on arvokas lähde nykypäivän tutkijoille. Eigil kertoo olleensa Sturmin oppilas yli 20 vuotta ja kasvaneensa hänen johdollaan. Luostarissa vakiintui perinne, jossa tämä elämäkerta luettiin ääneen vuosittain 17. joulukuuta, Sturmin kuolinpäivänä.

## Kuolema ja perintö
Eigil kuoli vuonna 822, ja hänen seuraajakseen valittiin Fuldan koulun johtaja Rabanus Maurus. Vaikka kirkko ei koskaan virallisesti julistanut Eigiliä pyhimykseksi, hänelle on usein annettu pyhimyksen arvonimi. Candidus kuvasi hänet pyhänä, mutta Rabanus ei. Eigilin toiminta apottina ja kirjailijana vahvisti Fuldan luostarin asemaa kristillisenä keskuksena varhaiskeskiajalla.

## Lähteet
Järvenojan paperitehdas

**Järvenojan paperitehdas** sijaitsi Turun lähellä Auran pitäjässä Järvenojan kylässä Järvijoessa sijainneen kosken rannalla. Tehtaan perusti 1764 turkulainen kauppias Jacob Bremer, ja se oli toiminnassa vuoteen 1820 saakka. Järvenojan tehdas oli Suomen toiseksi vanhin paperitehdas. Sitä ennen oli toiminut piispa Johannes Gezelius vanhemman Pohjan pitäjän Tomasbölen kylään perustama tehdas, joka oli toiminnassa 1667–1713.

Tehtaassa oli vuonna 1770 työssä 8 henkilöä ja siellä valmistettiin painopaperia, nuottipaperia, musiikkipaperia ja raskasta käärepaperia. Paperi valmistettiin käsityömenetelmillä arkki kerrallaan ja raaka-aineena käytettiin lumppuja. Tehdas siirtyi vuonna 1794 kirjanpainaja J. C. Frenckellin haltuun.

Tehtaan toiminnan päätyttyä sen laitteet siirrettiin muualle ja rakennukset purettiin.

## Katso myös
* Suomen paperiteollisuus

## Lähteet
* Juhan suku-uutiset blogi 17.9.2008: Se toinen paperitehdas
* Paperin historiaa (MS Word-dokumentti)
* Anu Haapakoski & Mari Sarpola: Paperin ja sanomalehden historiaa